Il-Ministru Manuel Mallia għandu jagħmel eżami tiegħu nnifsu u jirrealizza li l-attitudni negattiva u d-deċiżjonijiet tiegħu qed iwasslu għal rabja kbira fost bosta persuni li huma impjegati f'korpi li hu responsabbli tagħhom, kif ukoll għal kriżi istituzzjonali li pajjiżna qatt ma kellu bħalha. L-aħħar żewġ ultimata ngħataw mill-membri tal-Korp tal-Pulizija u mill-Ombusman li qed jinvestiga lmenti dwar promozzjonijiet fil-Forzi Armati. Huwa inkwetanti li l-Ministru tal-Intern jispiċċa jingħata żewġ ultimata, li wieħed minnhom huwa mill-Ombudsman Parlamentari. Il-poplu Malti bilfors jinkwieta meta jara Ministru fi sfida diretta kontra min xogħlu hu li jħares iċ-ċittadin mill-abbuż tal-poter. L-indħil politiku fil-Korp tal-Pulizija u fil-Forzi Armati m'huwa qatt iġġustifikat u għandu jieqaf mill-aktar fis. L-attitudni ta' Manuel Mallia, li mingħalih li ħadd ma jista' għalih, hija ta' periklu f'pajjiż demokratiku Ewropew. Ta' dan kollu, l-Prim Ministru Joseph Muscat għandu ħafna xi jwieġeb. Kull ma jagħmel Manuel Mallia, jsir bil-barka ta' Joseph Muscat.
Ultimatum lil Manuel Mallia